Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A személyes adatok kezelésérõl és a közérdekû adatok nyilvánosságáról szóló 1992. évi LXIII. törvény (Avtv.)
Paragraph Index: 1103

2005. június 1-jei hatállyal sor került az adatvédelmi törvény újabb módosítására, mely kiterjesztõ módon megváltoztatta a közérdekbõl nyilvános adat szabályozását: az Avtv. 19. § (4)–(5) bekezdése, ha törvény másként nem rendelkezik, az állami vagy helyi önkormányzati feladatot, valamint jogszabályban meghatározott egyéb közfeladatot ellátó szerv feladat- és hatáskörében eljáró személy feladatkörével összefüggõ személyes adatát, továbbá valamennyi más – tehát akár nem jogszabályban meghatározott – közfeladatot ellátó személy e feladatkörével összefüggõ személyes adatát is közérdekbõl nyilvános adatnak minõsíti. A közérdekbõl nyilvános adat megismerésére a közérdekû adatok megismerésére vonatkozó szabályokat rendeli alkalmazni. Ez röviden azt jelenti, hogy a gyógyítást közfeladatként végzõ egészségügyi dolgozó tevékenységével összefüggõ személyes adatai megismerésére bárki jogosult. A közérdekbõl nyilvános adat nyilvánosságának azonban vannak törvényes korlátai. A törvény az adatkezelõ kezelésében lévõ „rögzített információ vagy ismeretrõl” beszél, ami az adat minõségének tényszerûségét támasztja alá, vagyis egy „mûhibára utaló gyanú” vagy botrány álláspontom szerint nem alapozza meg az érintett orvos személyes ada- 2006/162/II. szám tainak a vélelmezett mûhibával összefüggésben történõ jogszerû nyilvánosságra hozatalát. A mûhiba, illetve az azzal összefüggõ felelõsség tisztázására irányuló hivatalos vizsgálat (etikai, fegyelmi eljárás, polgári vagy büntetõeljárás) lezárását követõen azonban a mûhiba körülményeit vizsgáló eljárás eredményével (értelemszerûen kitérve az elõzményekre is, de tiszteletben tartva a beteg személyiségi jogait) összefüggésben az orvos személyes adatai már közérdekbõl nyilvános adatnak minõsülnek.

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes